**МОДЕЛ УГОВОРА О ЈАВНОЈ НАБАВЦИ**

**За набавку добара –**  **електричних тротинета и планинских бицикала за пумптрак на Ртњу на терирорији Општине Бољевац – Пројекат „Магија источне Србије**

Уговорне стране :

Градска управа Града Зајечара, Трг oслобођења бр.1, 19000 Зајечар, Матични број: 07189923, ПИБ: 101757838, коју заступа начелник, Слободан Виденовић (у даљем тексту: НАРУЧИЛАЦ )

и

**Продавац \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, са седиштем у \_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ отворен код \_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац.

Уколико понуђач подноси заједничку понуду **(** група понуђача **) -** унети податке за сваког члана групе понуђача**:**

**Продавац \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, са седиштем у \_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ отворен код \_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту**:** извођач **/** члан групе понуђача

**Продавац \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, са седиштем у \_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ отворен код \_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту**:** извођач **/** члан групе понуђача

**УВОДНИ ДЕО**

Уговорне стране констатују:

- да је Наручилац на основу члана 52. Закона о јавним набавкама („Службени гласник РС” број 91/19 и 92/23 - у даљем тексту: Закон), дана \_\_\_\_\_\_\_\_\_\_\_\_\_.2025. године, послао на објављивање jaвни позив за подношење понуда у отвореном поступку на Порталу јавних набавки за јавну набавку добара - електричних тротинетаи планинских бицикала за пумптрак на Ртњу на терирорији Општине Бољевац – Пројекат „Магија источне Србије бр. 405 - 25, за потребе корисника јавне набавке Општине Бољевац.

- да је Наручилац у прописаним роковима спровео поступак јавне набавке, извршио преглед, стручну оцену и рангирање понуда и да је као најповољнију понуду изабрао понуду коју је поднео Продавац, која у потпуности одговара свим условима из Закона, захтевима конкурсне документације, као и техничким спецификацијама;

- да се предметни уговор зaкључује у циљу реализације пројекта „ Магија источне Србије „ на основу Уговора о донацији УНОПС- ЕУПРОПЛУС-2024- ГРАНТ-057 од 20.06.2024.године и у складу са Уговором о сарадњи на реализацији пројекта „ Магија источне Србије“ зав.број код Наручиоца : 30-11 од 26.07.2024.године, зав.број код корисника јавне набавке Општине Бољевац : 30-01/2024 II од 30.07.2024.године

- да су средства за реализацију уговора обезбеђена у складу са Уговором о донацији УНОПС- ЕУПРОПЛУС-2024- ГРАНТ-057 од 20.06.2024.године

**Члан 1.**

Предмет уговора је набавка 10 (десет) планинских бицикала и 10 (десет) електричних тротинета за потребе корисника општине Бољевац, у свему према понуди продавца бр.\_\_\_\_\_\_\_\_\_ од \_\_\_\_\_\_\_\_\_\_\_.године, која је саставни део овог уговора.

Предметна добра морају се испоручити у свему у складу са датом техничком спецификацијом која је саставни део овог уговора.

**Члан 2.**

Уговорне стране утврђују да цена за набавку добара из члана 1. Уговора износи укупно \_\_\_\_\_\_\_\_\_\_\_\_ динара без ПДВ-а, а добијена је на основу понуде Продавца број \_\_\_\_\_\_\_ од \_\_\_\_\_\_\_.2025. године (попуњава понуђач) заведене код понуђача

Уговорена цена је фиксна и не може се мењати услед повећања цене елемената на основу којих је одређена.

Финансијска средства су обезбеђена у Буџету града Зајечара на позицији 79/0 конто 512116.

Целокупни износ за плаћање се ослобађа плаћања ПДВа.

**Члан 3.**

Уговорне стране су сагласне да се плаћање по овом уговору изврши на следећи начин:

исплата уговорене вредности по извршеној примопредаји добара, у року од 45 дана од дана достављања фактуре.

**Члан 4.**

Продавац се обавезује да о свим трошку испоручи предметна добра у месту испоруке Илино, Илино ББ 19370 Бољевац, у року од \_\_\_\_\_\_\_\_\_\_дана (не дуже од 45 дана) од дана пријема налога за испоруку од стране Наручиоца, а такође се обавезује да тражена добра испоручи у складу са техничком спецификацијом и у складу са наведеним условима из конкурсне документације поштујући све важеће прописе и стандарде за ту врсту добара.

Продавац се обавезује да најкасније 10 дана од дана закључења Уговора преда Наручиоцу средство обезбеђења за испуњење уговорних обавеза оригинал банкарску меницу у корист Наручиоца , у износу од 10 % од укупне вредности уговора без ПДВ-а , са роком важења 30 дана дужим од рока за испоруку добара, с тим да евентуални продужетак рока за испоруку добара има за последицу и продужење рока важења менице за исти број дана за који ће бити продужен и рок за испоруку добара.

**Члан 5.**

Уговорне стране су сагласне да ће се квалитативни и квантитативни пријем добара извршити при његовом преузимању у месту испоруке, о чему ће бити сачињен записник који потписује представник Наручиоца, представник корисника Општине Бољевац и Продавац.

Приликом примопредаје, представник Наручиоца и представник корисника Општине Бољевац су дужни да испоручена добра на уобичајени начин прегледају и да своје примедбе о видљивим недостацима одмах саопште Продавцу.

Ако се након примопредаје покаже неки недостатак који се није могао открити уобичајеним прегледом, Наручилац је дужан о том недостатку писменим путем обавести Продавца без одлагања, а најкасније у року од 15 (петнаест) дана од дана када је недостатак уочен.

У случајевима из става 2. и 3. овог члана Наручилац има право да захтева од Продавца да отклони недостатак или да му преда друго добро без недостатака.

**Члан 6.**

Ако продавац не испоручи предметно добро у складу са техничком спецификацијом у предвиђеном року, купац ће зарачунати пенале у износу од 0,5% цене из члана 2. овог уговора, чијa испорука касни за сваки дан закашњења, с тим што укупан износ пенала зарачунатих због кашњења може износити максимално 5% од укупно уговорене цене.

Наплату уговорне казне купац ће извршити, без сагласности и пристанка продавца, умањенем износа наведеног у рачуну.

**Члан 7.**

Гарантни рок за добра износи \_\_\_\_\_\_\_\_\_\_\_месеци (минимум 24 месеци ).

Продавац је дужан да у гарантном року поступи по рекламацији Наручиоца у року од 10 радних дана на свој терет и отклони све недостатке.

Продавац се обавезује да приликом примопредаје добара преда Наручиоцу средство обезбеђења за отклањање недостатака у гарантном року оригинал обавезујућу банкарску меницу у корист Наручиоца , у износу од 5 % од укупне вредности уговора без ПДВ-а, и роком важења 5 дана дуже од гарантног рока.

**Члан 8.**

За све што овим уговором није посебно утврђено примењују се одредбе Закона о облигационим односима, и других позитивних законских прописа.

**Члан 9.**

Све евентуалне спорове уговорне стране ће решавати споразумно.

Уколико до споразума не дође, спор ће решавати стварно и месно надлежни суд.

**Члан 10.**

Овај уговор ступа на снагу даном потписа свих уговорних страна исти важи до 01.12.2025.године.

**Члан 11.**

Прилози и саставни делови овог уговора су:

* понуда Продавца број \_\_\_\_\_ од \_\_\_\_\_\_.2025 године заведене код Наручиоца,
* Образац структуре цене.
* Оригинал обавезујућа банкарска меница као средство обезбеђења за испуњење уговорних обавеза у корист Наручиоца , у износу од 10 % од укупне вредности уговора без ПДВ-а, и роком важења 30 дана дужим од рока за испоруку добара
* оригинал обавезујућа банкарска меница за отклањање недостатака у гарантном року у корист Наручиоца , у износу од 5 % од укупне вредности уговора без ПДВ-а, и роком важења 5 дана дуже од гарантног рока.

**Члан 12.**

Овај уговор је сачињен у шест једнаких примерака, по три за сваку уговорну страну.

|  |  |  |
| --- | --- | --- |
| **НАРУЧИЛАЦ**  **Градска управа града Зајечара**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Слободан Виденовић** |  | **ПРОДАВАЦ**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**:**